Samewerkende Praktyk | Neilsons Attorneys
Wanneer dit blyk dat 'n egskeiding onvermydelik is, maar jy die onplesierigheid van hardvogtige prokureurs en onpersoonlike hofprosedures wil vermy, stel jy en jou gade beide samewerkende prokureurs aan om julle te verteenwoordig.
Beide van julle en die prokureurs teken 'n onderneming om nie te litigeer en hof toe te gaan nie, maar om 'n skikking te bereik wat julle en julle kinders se omstandighede die beste pas. Vir solank as wat julle volstaan by die samewerkende proses, bly julle aan beheer van julle egskeiding se uitkoms. Julle kan ook werk teen die spoed wat julle die beste pas.
Indien nodig, word 'n kindersielkundige deur beide partye aangestel om ondersoek in te stel hoe die egskeiding die kinders affekteer en hoe om hulle belange tydens die egskeiding ten beste te beskerm.
Jy en jou eggenoot het reeds die emosionele ontwrigting wat die egskeiding teweeg bring, om te verwerk. Dit is dan baie moeilik om ook na die kinders se emosionele behoeftes om te sien.
Die sielkundige kan die kinders emosioneel ondersteun en help deur die proses en jou raad gee hoe om jou kinders voor te berei vir die onvermydelike veranderinge.
Indien nodig, word 'n finansiële adviseur deur beide partye aangestel om die waarde van die partye se boedel(s) te ondersoek en die beste finansiële oplossing vir julle unieke situasie voor te stel.
Persentasiegewys, skik 95% van alle egskeiding sake. Die vraag is of jy eerder jou geld en energie spandeer om vir 'n lang hofsaak voor te berei voordat die saak skik, en of jy eerder elke sent spandeer om 'n beter skikking te beding.
Die uiteindelike koste van 'n samewerkende egskeiding is derduisende rande goedkoper as 'n egskeidingsverhoor.
Die totale koste van 'n samewerkende egskeiding hang af van hoeveel tyd jy benodig om die aspekte van die egskeiding uit te werk en hoeveel kwessies jy ter tafel lê vir bespreking.
Jy bly in beheer.
'n Egskeiding wat in die hof beding word, kan jare neem om af te handel, terwyl die samewerkende proses 2 tot 6 maande kan neem, afhangende van die aantal kwessies wat die partye wil uitsorteer, hulle samewerking en die beskikbaarheid van die inligting wat nodig is om besluite te neem.
Ons werk teen die pas waarmee jy gemaklik is sodat jy minder druk ervaar wanneer jy daardie lewensveranderende besluite moet maak.
Kan ek Enigiets Bespreek?
Ja, beslis. 'n Huwelik skep baie familie en vriendskapsbande, sowel as gedeelde bates.
In die gewone egskeidings kan die prokureurs en die hof slegs met 'n fraksie van die sake wat jou egskeiding beïnvloed, hanteer, terwyl die samewerkende proses jou toelaat om met enigiets wat jy wil bespreek, te handel.
By voorbeeld: kontak met die ouma's en oupa's, besoeke aan die hond, ens.
NACP: Elmarie is 'n stigterslid van die National Association of Collaborative Practitioners en voorsitter sedert 2015.